CELEX: 32019D1263
Language: lv
Date: 2019-07-18 00:00:00
Title: Padomes Īstenošanas lēmums (ES) 2019/1263 (2019. gada 18. jūlijs) par to, lai emitētu piemiņas monētu ar kopīgu dizainparaugu, atzīmējot Erasmus programmas 35. gadskārtu

26.7.2019   
               
               
                  LV
               
               
                  Eiropas Savienības Oficiālais Vēstnesis
               
               
                  L 199/5
               
            
         PADOMES ĪSTENOŠANAS LĒMUMS (ES) 2019/1263
         (2019. gada 18. jūlijs)
         par to, lai emitētu piemiņas monētu ar kopīgu dizainparaugu, atzīmējot Erasmus programmas 35. gadskārtu
         EIROPAS SAVIENĪBAS PADOME,
         ņemot vērā Līgumu par Eiropas Savienības darbību un jo īpaši tā 133. pantu,
         ņemot vērā Eiropas Parlamenta un Padomes Regulas (ES) 651/2012 (2012. gada 4. jūlijs) par euro monētu emisiju (1) 4. panta 3. punktu,
         tā kā:
         
                     (1)
                  
                  
                     Ievērojot Padomes Regulas (ES) Nr. 729/2014 (2) 9. pantu, visu to dalībvalstu, kuru naudas vienība ir euro, kopīgi emitētajās piemiņas monētās jāattēlo tikai tādi elementi, kuriem ir ļoti svarīga nozīme Eiropas mērogā, un to dizainparaugs nedrīkst skart minēto dalībvalstu iespējamās konstitucionālās prasības.
                  
               
                     (2)
                  
                  
                     Ekonomikas un finanšu komiteja, pamatojoties uz Euro monētu apakškomitejas priekšlikumu, 2019. gada 2. jūlijā apstiprināja principu par kopīgas piemiņas monētas emisiju 2022. gadā, lai atzīmētu Erasmus programmas 35. gadskārtu.
                  
               
                     (3)
                  
                  
                     Saskaņā ar Regulas (ES) Nr. 651/2012 4. panta 3. punktu lēmums par to, vai emitēt piemiņas monētas ar kopīgu dizainparaugu, kuras emitē visas dalībvalstis, kuru naudas vienība ir euro, ir jāpieņem Padomei,
                  
               IR PIEŅĒMUSI ŠO LĒMUMU.
         
            1. pants
            Ar šo tiek apstiprināta kopīga dizainparauga piemiņas monētas kopīga emisija 2022. gadā, ko veic visas dalībvalstis, kuru naudas vienība ir euro, nolūkā atzīmēt Erasmus programmas 35. gadskārtu.
         
         
            2. pants
            Šis lēmums stājas spēkā tā pieņemšanas dienā.
         
         
            Briselē, 2019. gada 18. jūlijā
            
               
                  Padomes vārdā –
               
               
                  priekšsēdētāja
               
               T. TUPPURAINEN
            
         
         
            (1)  OV L 201, 27.7.2012., 135. lpp.
         
         
            (2)  Padomes Regula (ES) Nr. 729/2014 (2014. gada 24. jūnijs) par apgrozībai paredzēto euro monētu nominālvērtībām un tehniskajiem datiem (OV L 194, 2.7.2014., 1. lpp.).